28 noyabr kuni Toshkent shahar Mirzo Ulug‘bek tumani Oltinpeta ko‘chasida yashovchi 12 yoshli qiz yashash hovlisidagi daraxtga o‘zini osib, joniga qasd qilgan. Bu haqda Bosh prokuratura matbuot xizmati Kun.uz’ga ma’lum qildi. Sud-tibbiy ekspertizasi dastlabki ma’lumotiga ko‘ra, o‘lim “bo‘yin a’zolarining sirtmoq bilan tiqilishidan kelib chiqqan mexanik asfiksiya”dan yuz bergan. Ma’lum qilinishicha, bola Mirzo Ulug‘bek tumanidagi 241-maktabda o‘qigan. Tuman prokuraturasi tergovga qadar tekshiruv boshlagan.